Vicecampioana din sezonul trecut, Fiorentina, întâlneşte o echipă a Olympiakos aflată la prima sa finală şi care încearcă să intre în istorie ca prima campioană europeană a Greciei, pe terenul rivalilor de acasă, AEK Atena.
Fiorentina se prezintă la cea de-a şasea finală UEFA cu o serie de 13 meciuri fără înfrângere în Europa, un record al clubului. Elevii lui Vincenzo Italiano sunt hotărâţi să se revanşeze pentru dezamăgirea din sezonul trecut, când au pierdut cu 1-2 în faţa lui West Ham.
Olympiakos a început sezonul în Liga Europa, de unde a fost eliminată, ajungând în Conference League.
Olympiakos: Tzolakis; Rodinei, Retsos, David Carmo, Ortega; Chiquinho, Iborra, Hezze; Podence, El Kaabi, Fortounis Dubios: Antrenor: Jose Luis Mendilibar.
Fiorentina: Terracciano; Dodô, Martínez Quarta, Milenković, Biraghi; Mandragora, Bonaventura; González, Beltrán, Kouamé; Belotti. Antrenor; Vincenzo Italiano
Trofeul UEFA Europa Conference League are o înălţime de 57,5 cm şi cântăreşte 11 kg.
Trofeul a fost proiectat în studioul londonez Pentagram.
Portughezul Artur Soares Dias va arbitra finala Conference League dintre Olympiakos FC şi ACF Fiorentina, care se va disputa pe AEK Arena din Atena, Grecia, miercuri, 29 mai, de la ora 22:00.
Portughezul este arbitru internaţional din 2010 şi se va ocupa de prima sa finală de competiţie de club din UEFA. În acest sezon, Diasl, în vârstă de 44 de ani, a arbitrat patru meciuri din Liga Campionilor şi două meciuri din Liga Europa, inclusiv prima manşă din sferturile de finală ale Ligii Europa dintre Bayer 04 Leverkusen şi West Ham United FC.
Echipa de arbitri a finalei Conference League UEFA Europa 2024:
Arbitru: Artur Soares Dias (Portugalia)
Asistenţi: D: Paulo Soares şi Pedro Ribeiro (ambii Portugalia)
Arbitru de rezervă: Glenn Nyberg (Suedia)
Rezervă: Mahbod Beigi (Suedia)
VAR: Tiago Martins (Portugalia)
Asistent VAR: Christian Dingert (Germania)
Suport VAR: Marco Fritz (Germania).
Partida de la Atena este considerată una cu grad înalt de risc, peste 5000 de reprezentanţi ai forţelor de ordine fiind mobilizați.